**Ջորջ Միլլեր** (անգլ.՝ George Miller, մարտի 3, 1945(1945-03-03)[…], Բրիսբեն, Ավստրալիա), ավստրալիացի կինոռեժիսոր, սցենարիստ, պրոդյուսեր և նախկին բժիշկ։ Հայտնի է իր «Խելագար Մաքս» հեռուստասերիալով, ինչպես նաև լայն շրջանակով այլ նախագծերի մասնակցությամբ, «Չորսոտանի երեխա», «Ուրախ ոտքեր» օսկարակիր ֆիլմերով։ Kennedy Miller Mitchell (մինչև 2009 թվականը՝ Kennedy Miller Productions) և Dr. D Studios. ընկերությունների հիմնադիրներից մեկն է։

Ավագ եղբայրը պրոդյուսեր Բիլ Միլլերն է։

Կենսագրություն
--------------

Միլլերը ծնվել է Քվինսլենդ նահանգի Բրիսբենում ներգաղթած հույն ծնողների ընտանիքում՝ Դիմիտրի (Ջիմ) Կաստրիսիոս Միլիոտիս և Անժելա Բալսոն։ Դիմիտրի Միլիոտիսը Կորֆի հունական կղզիներից էր, Ավստրալիայի արտագաղթից հետո փոխել է ազգանունը Միլլեր։ Բալսոնի մոր ընտանիքը հույն գաղթականների հետ գնացել են Փոքր Ասիա։ Նրանք ամուսնացել են և բնակություն հաստատել Շինշիլայում, ունել են 4 որդի՝ երկվորյակներ Ջորջն ու Ջոնը, Քրիսն ու Բիլլը։

Ջորջը սկզբում սովորել է Իպսուիչի քերականական դպրոցում, այնուհետև Սիդնեի տղաների միջնակարգ դպրոցում։ Դպրոցն ավարտելուց հետո, իր երկվորյակ եղբոր՝ Ջոնի հետ սովորել է Նոր Հարավային Ուելսի բժշկական համալսարանում։ 1971 թվականին բժշկական համալսարանում ուսուցման վերջին տարվա ընթացքում Ջորջն ու նրա եղբայր Քրիսը նկարահանել են մեկ րոպե տևողությամբ կարճամետրաժ ֆիլմ, որն ուսանողական մրցույթում գրավել է առաջին տեղը։ Նույն թվականին Ջորջը Մելբուռնի համալսարանում մասնակցել է կինոյի սեմինարների, որտեղ նա ծանոթացել է Բայրոն Քեննեդիի հետ, ով դարձել է իր ընկերն ու գործընկերը համատեղ ֆիլմերի նախագծերում։ 1972 թվականին Միլլերն ավարտել է Սուրբ Վինսենթի հիվանդանոցում հաստիքային պրոֆեսորի պաշտոնը և Քեննեդիի հետ միասին ողջ ազատ ժամանակն օգտագործել է փորձարարական կարճամետրաժ ֆիլմերի վրա։ Նույն թվականին ընկերները հիմնել են Kennedy Miller Productions ընկերությունը և միասին աշխատել են բազմաթիվ նախագծերի վրա։ 1983 թվականին ինքնաթիռի վթարի հետևանքով Քենեդիի մահից հետո, Միլլերը պահպանել է ընկերության անվանումը։ 2009 թվականին ընկերությունը վերանվանվել է Kennedy Miller Mitchell որպես պրոդյուսեր Դագ Միտչելի կարևորագույն դերի ճանաչման։

1979 թվականին Միլլերը նկարահանել է առաջին ֆիլմը Խելագար Մաքսի մասին։ Գլխավոր դերում նկարահանվել է երիտասարդ և այդ ժամանակ ճանաչում չգտած Մել Գիբսոնը։ Միլլերի առաջնելույթը, նկարահանվել է մի քանի հարյուր հազար ավստրալիական դոլարով, դարձել է միջազգային հիթ, տոմսարկղերում հավաքել է մոտավորապես 100 միլիոն դոլար։ Առաջին ֆիլմի հաջողությունից հետո ռեժիսորի վրա է թափվել Հոլիվուդում աշխատանքի առաջարկը։ Այնուամենայնիվ, Միլլերը շարունակել է Խելագար Մաքսի մասին սերիալը և 1981 թվականին նկարահանել է ֆիլմի շարունակությունը «Խելագար Մաքս 2։ Մարտիկի ճանապարհը»։ 1985 թվականին շարքը շարունակվել է «Խելագար Մաքս 3։ Ամպրոպի գմբեթի տակ»։ Չորրորդ ֆիլմը հայտնվել է 2015 թվականին։

Բացի Խելագար Մաքսի մասին սերիալից, Միլլերը գրել է «Չորս ոտանի երեխա» ֆիլմի համահեղինակային սցենարը և նկարահանել նրա շարունակությունը «Յուղ Լորենցո» ֆիլմը և համագործակցել է Նիք Էնրայթի հետ նրան սցենար գրելու համար։ Նա նաև նկարահանել է Իստվիկյան վհուկներ ֆիլմը, որտեղ գլխավոր դերերում նկարահանվել են Ջեք Նիկոլսոնը, Սյուզան Սարանդոնը, Շերն ու Միշել Պֆայֆերը։

Միլլերը Ավստրալիայի հեռուստատեսության համար բազմաթիվ հայտնի մինի-շարքերի պրոդյուսերն ու ռեժիսորն է, ինչպիսիք են՝ «The Dismissal» (1983) և ««Փախչել Կոբրայից» (1984)։

Միլլերը շատ ֆիլմերի և հեռուստատեսային մինի–սերիալների պրոդյուսերն է, որոնցից սկսել է իր կարիերան Նիկոլ Քիդմանի հետ՝ «Սիրախաղ», «Բանգկոկ Հիլթոն», «Մեռյալ անհողմություն» և «Վիետնամ»։

Միլլերը նաև «Ուրախ ոտքեր» անիմացիոն մուլտֆիլմի ստեղծողն է՝ Warner Bros.–ի կողմից արտադրված, Անտարկտիդայում պինգվինների կյանքի մասին երաժշտական էպոս։ Պրեմիերան տեղի է ունել 2006 թվականի նոյեմբերին։ Ունենալով դրամական հաջողություններ, լավագույն անիմացիոն լիամետրաժ ֆիլմ անվանակարգում «Ուրախ ոտքեր»–ը Միլլերին բերեց «Օսկար» մրցանակը։

Միլլերը Ավստրալիայի կինոյի ինստիտուտի, Բրիսբենի միջազգային և Սիդնեյի կինոփառատոնների հովանավորն է։

2011 թվականին նկարահանել է «Ուրախ ոտքեր 2»–ը։ 2009 թվականի հոկտեմբերի 24–ին Միլլերը հաստատել է, որ նրա հաջորդ նախագիծը լինելու է չորրորդ ֆիլմը Խելագար Մաքսի մասին «Խելագար Մաքս»։ Նկարահանումները սկսել են 2012 թվականի հուլիսին, իսկ էկրանների վրա ֆիլմը ցուցադրվել է 2015 թվականին։

Մրցանակներ և անվանակոչություններ
--------------------------------

* 1982՝ Ավստրալիայի կինոյի ինստիտուտի մրցանակ լավագույն ռեժիսոր և մոնտաժ *«Խելագար Մաքս 2։ Մարտիկի ճանապարհը»*։
* 1987՝ Ավստրալիայի կինոյի ինստիտուտի մրցանակ լավագույն ֆիլմ՝ *«Տարին, երբ ձայնս կոտրվեց»*։
* 1990՝ Ավստրալիայի կինոյի ինստիտուտի մրցանակ լավագույն ֆիլմ՝ *«Սիրախաղ»*։
* 1993՝ Օսկար լավագույն օրիգինալ սցենարի համար անվանակարգում *«Յուղ Լորենզո»*։
* 1995՝ երկու անվանակարգերումՕսկար լավագույն ֆիլմի և լավագույն ադապտացված սցենարի համար՝ *«Չորսոտանի երեխա»*։
* 2007՝ Օսկար լավագույն անիմացիոն լիամետրաժ ֆիլմի համար՝ *«Ուրախ ոտքեր»*։
* 2007՝ BAFTA մրցանակ լավագույն անիմացիոն ֆիլմի համար՝ «Ուրախ ոտքեր»։
* 2009՝ Պարգևատրվել է ֆրանսիական «Արվեստի և գրականության շքանշանով»։
* 2010՝ Առաջին Ոչ-ամերիկյան ռեժիսոր, ով դարձել է Տեսողական ազդեցություն ստեղծող ընկերության պատվավոր անդամ։

* 2016՝ Օսկար Երկու անվանակարգում լավագույն ռեժիսոր և լավագույն ֆիլմ «*Խելագար Մաքս․ զայրույթի ճանապարհը*»։

Kennedy Miller Mitchell
-----------------------

Ավստրալիական կինո ընկերություն Kennedy Miller Mitchell–ը հիմնադրվել է 1973 թվականին Ջորջ Միլլերի և Բայրոն Քեննեդիի կողմից՝ Kennedy Miller։ 2009 թվականին Ջորջ Միլլերն ու Դագ Միտչելլը վերանվանել են Kennedy Miller Mitchell։

Ֆիլմագրություն
--------------

| Տարի | Հայերեն անվանում | Պաշտոնական անվանում | դեր |
| --- | --- | --- | --- |
| 1979 | Խելագար Մաքս | Mad Max | Ռեժիսոր |
| 1981 | Խելագար Մաքս 2։ Մարտիկի ճանապարհը | Mad Max 2 | Ռեժիսոր |
| 1983 | Մթնշաղային գոտի | Twilight Zone: The Movie | Ռեժիսոր, սցենարիստ, պրոդյուսեր |
| 1983 | Վերջին բակը | The Last Bastion | Ռեժիսոր, սցենարիստ, պրոդյուսեր |
| 1985 | Խելագար Մաքս 3. Ամպրոպի գմբեթի տակ | Mad Max Beyond Thunderdome | Ռեժիսոր, սցենարիստ, պրոդյուսեր |
| 1987 | Իստվիկյան վհուկներ | The Witches of Eastwick | Ռեժիսոր, սցենարիստ, գործադիր պրոդյուսեր |
| 1987 | Տարին, երբ ձայնս կոտրվեց | The Year My Voice Broke | Պրոդյուսեր |
| 1989 | Մեռյալ անհողմություն | Dead Calm | Պրոդյուսեր |
| 1991 | Սիրախաղ | Flirting | Պրոդյուսեր |
| 1992 | Յուղ Լորենցո | Lorenzo's Oil | Ռեժիսոր, սցենարիստ, պրոդյուսեր |
| 1995 | Չորսոտանի երեխա | Babe | Սցենարիստ, պրոդյուսեր |
| 1997 | 40 000 տարի քնել | 40000 Years of Dreaming | Ռեժիսոր, սցենարիստ, պրոդյուսեր |
| 1998 | Խոզերը քաղաքում | Babe: Pig in the City | Ռեժիսոր, սցենարիստ, պրոդյուսեր |
| 2006 | Ուրախ ոտքեր | Happy Feet | Ռեժիսոր, սցենարիստ, պրոդյուսեր |
| 2011 | Ուրախ ոտքեր 2 | Happy Feet Two | Ռեժիսոր, սցենարիստ, պրոդյուսեր |
| 2015 | Խելագար Մաքս. զայրույթի ճանապարհը | Mad Max: Fury Road | Ռեժիսոր, սցենարիստ, պրոդյուսեր |
|  | Խելագար Մաքս | Mad Max: The Wasteland | Ռեժիսոր, սցենարիստ, պրոդյուսեր |

Ծանոթագրություններ
------------------

1. 1 2  *Tikkanen A.* Encyclopædia Britannica
2. 1 2  Internet Speculative Fiction Database — 1995.
3. 1 2  Babelio (ֆր.) — 2007.
4. 1 2  *Deutsche Nationalbibliothek* Record #122616367 // Gemeinsame Normdatei (գերմ.) — 2012—2016.
5. ↑
6. ↑  Australian Honours Search Facility
7. ↑  Kythera-Family.net — for the world-wide Kytherian community: George Miller
8. ↑  Garry Maddox (2.12.2006). «The penguin suite» (անգլերեն). The Sydney Morning Herald (www.smh.com.au). Վերցված է 21.05.2015-ին.
9. ↑  «Mad Max: Fury Road to begin production immediately | thetelegraph.com.au». Արխիվացված է օրիգինալից 2010 թ․ հունվարի 17-ին. Վերցված է 2018 թ․ հունվարի 13-ին.
10. 1 2 3 4 5 6 7  George Miller (II) — Awards
11. ↑  «Director George Miller to be awarded Ordre des Arts et des Lettres at Sydney's French Film Festival». Արխիվացված է օրիգինալից 2012 թ․ նոյեմբերի 16-ին. Վերցված է 2018 թ․ հունվարի 13-ին.
12. ↑  «Miller receives VES award». Արխիվացված է օրիգինալից 2016 թ․ մարտի 3-ին. Վերցված է 2018 թ․ հունվարի 13-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջորջ Միլլեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · Internet Speculative Fiction Database |
|  |
| Բառարաններ և հանրագիտարաններ | Բրիտանիկա · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1083668 · BNF: 12217511q · CONOR: 97214307 · GND: 122616367 · ISNI: 0000000116899952 · LCCN: no88004808 · NKC: xx0049273 · NLA: 42468762 · NTA: 072092181 · NUKAT: n2009130689 · SUDOC: 030839998 · VIAF: 17273086 · WorldCat VIAF: 17273086 |

 |

 |